พาณิชย์ ออกประกาศยกเลิกเก็บภาษี และโควตานำเข้าเหล็ก ภายใต้เจเทปา - FINNOMENA
“กรมการค้าต่างประเทศ” ออกประกาศยกเลิกการเก็บภาษีนำเข้าเหล็ก และเหล็กกล้าจากญี่ปุ่น ภายใต้ข้อตกลงเจเทปา (JTEPA) มีผลตั้งแต่ 1 ม.ค. 60 ที่ผ่านมา เผยจากนี้ไปสามารถนำเข้าได้โดยไม่เสียภาษีและจำกัดปริมาณ
19 ม.ค. 2560

“กรมการค้าต่างประเทศ” ออกประกาศยกเลิกการเก็บภาษีนำเข้าเหล็ก และเหล็กกล้าจากญี่ปุ่น ภายใต้ข้อตกลงเจเทปา (JTEPA) มีผลตั้งแต่ 1 ม.ค. 60 ที่ผ่านมา เผยจากนี้ไปสามารถนำเข้าได้โดยไม่เสียภาษีและจำกัดปริมาณ
โดยผู้นำเข้าเหล็ก และเหล็กกล้าจากญี่ปุ่น สามารถแสดงหนังสือรับรองถิ่นกำเนิดสินค้า (Certificate of Origin : C/O) ที่ออกตามกฎว่าด้วยถิ่นกำเนิดสินค้าตามความตกลง JTEPA
ต่อกรมศุลกากร เพื่อขอรับการยกเว้นภาษีอากรขาเข้าโดยไม่จำกัดปริมาณ
การยกเลิกโควตาภาษีนี้ เป็นไปตามข้อตกลงจากเจเทปา ที่มีผลบังคับใช้ตั้งแต่วันที่ 1 พ.ย. 2550 ที่หลังจากนั้น 10 ปีไทยต้องให้สิทธิยกเว้นภาษีศุลกากรสำหรับการนำเข้าเหล็กและเหล็กกล้าจากญี่ปุ่น ซึ่งครบกำหนดในวันที่ 1 ม.ค. 2560 ที่ผ่านมา
ทั้งนี้ กรมการค้าต่างประเทศเป็นหน่วยงานรับผิดชอบในการจัดสรรโควตานำเข้าสินค้าเหล็กและเหล็กกล้าจากญี่ปุ่น ซึ่งในช่วง 10 ปีที่ผ่านมามีการนำเข้าเหล็กดังกล่าวจากญี่ปุ่นในโควตาเฉลี่ยปีละประมาณ 80% ของปริมาณโควตาที่จัดสรรทั้งหมด
ถือเป็นการช่วยลดต้นทุนการผลิต และยังช่วยอำนวยความสะดวกให้ผู้นำเข้าเหล็กและเหล็กกล้าจากประเทศญี่ปุ่น ตลอดจนอุตสาหกรรมต่อเนื่องด้วย
ที่มา : http://www.ryt9.com/s/iq03/2586812
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: